b'\n_START_ARTICLE_\nTa prva bo ta zadnja\n_START_PARAGRAPH_\nTa prva bo ta zadnja je istrska ljudska pripovedka. Zapisal jo je pisatelj Marjan Tom\xc5\xa1i\xc4\x8d, po ustnem izro\xc4\x8dilu babic v Slovenski Istri. Prvi\xc4\x8d je bila objavljena v koledarju Mohorjeve dru\xc5\xbebe, leta 1994. Najdemo pa jo tudi v knjigi Slovenske pravljice, ki je iz\xc5\xa1la leta 2002 v zalo\xc5\xbebi Nova revija. Predvajali so jo tudi na Radiu Slovenija, julija 2002.\n_START_SECTION_\nO avtorju\n_START_PARAGRAPH_\nMarjan Tom\xc5\xa1i\xc4\x8d se je rodil leta 1939 v Ra\xc4\x8dah pri Mariboru. Osnovno \xc5\xa1olo je obiskoval v Ra\xc4\x8dah in Slivnici, gimnazijo pa v Mariboru. Nato je \xc5\xa1tudiral slavistiko na Filozofski fakulteti v Ljubljani. Kot u\xc4\x8ditelj in mentor je pou\xc4\x8deval v Grahovem pri Cerknici, nato v Istri, in sicer: O\xc5\xa0 Marezige in O\xc5\xa0 Gra\xc4\x8di\xc5\xa1\xc4\x8de. Tam je z u\xc4\x8denci zapisoval istrske ljudske pripovedke med katerimi je bila tudi pripovedka Ta prva bo ta zadnja. Pod njegovim mentorstvom sta izhajala tudi dva \xc5\xa1olska lista: Varda in Beka\xc4\x8di. Nekaj \xc4\x8dasa je bil zaposlen tudi kot \xc4\x8dasnikar in tudi kot novinar (Radio Koper, Primorske novice, Delo)._NEWLINE__NEWLINE_Napisal je veliko uspe\xc5\xa1nih romanov, omenila bi jih le nekaj in sicer: Ti pa kar gre\xc5\xa1 (avtobiogr. roman, 1987), Kafra (avtobiogr. roman, 1988), O\xc5\xa1trigeca (magi\xc4\x8dna Istra, 1991), Zrno od frmntona (povojna Istra, 2004)\xe2\x80\xa6_NEWLINE__NEWLINE_Objavil je tudi kar nekaj zbirk novel in \xc4\x8drtic, na primer: Ka\xc5\xbeuni(1990), Onstran(1980), Veter ve\xc4\x8dnosti(1989), Vruja(1994) in nekaj mladinskih del: Frkolini(1998), Katka in Bunkec(2000), Martova velika juna\xc5\xa1tva(2001)\xe2\x80\xa6 Predvajano je bilo devetnajst radijskih iger(1977-2001), humoresk in satir. Napisal je dvanajst dramskih tekstov(1960-2001). Po njegovih scenarijih je re\xc5\xbeiser Koni Steinbacher posnel osemnajst kratkih risank z dru\xc5\xbebeno-kriti\xc4\x8dno tematiko (Viba film, 1976/77)._NEWLINE__NEWLINE_\xc5\xbdanri, smeri in tematika v njegovih delih so: magi\xc4\x8dni realizem, znanstvena in psiho fantastika, satira, humoreska, komedija, groteska, eroti\xc4\x8dne in ljubezenske zgodbe in drugo. Od nagrad naj omenim le nekatere: nagrada Pre\xc5\xa1ernovega sklada za leto 1991, za roman O\xc5\xa1trigeca in zbirko novel Ka\xc5\xbeuni. Leta 1996 je prejel Kocjan\xc4\x8di\xc4\x8devo nagrado za istrski ciklus, mednarodno nagrado \xe2\x80\x9cBesede brez meja\xe2\x80\x9d pa je dobil za mladinsko delo Katka in Bunkec. Od leta 1986 je samostojni kulturni delavec, umetnik, pisatelj, \xc5\xbeivi in ustvarja v Istri._NEWLINE_"Od nekdaj me je vznemirjalo vse, kar je bilo neznano, skrivnostno. Za tem sem tipal, to raziskoval," je povedal v enem izmed intervjujev.\n_START_SECTION_\nInterpretacija pripovedke\n_START_PARAGRAPH_\nPripovedka pripoveduje o \xc5\xa1tirih hudobnih in eni dobri kraljevi h\xc4\x8deri. Je tipi\xc4\x8dna ljudska pravljica, saj se v njej "borita" zlo in dobrota, ljubezen in sovra\xc5\xa1tvo. Zlo predstavljajo \xc5\xa1tiri sestre, zadnja, U\xc4\x8dka pa dobroto. U\xc4\x8dka je bila dele\xc5\xbena \xc5\xa1tevilnih poni\xc5\xbeanj in zasramovanja, ozna\xc4\x8dena je bila celo za norico, kar pomeni slaboumna, revica. Tako mi\xc5\xa1ljenje so ljudje, celo dru\xc5\xbeina, z izjemo o\xc4\x8deta, dobili o njej na podlagi druga\xc4\x8dnosti: pogovarjala se je s kamni, rastlinami, \xc5\xbeivalmi, skalami... Na podlagi tega, je mati ni marala._NEWLINE__NEWLINE_Sestre so bile ljubosumne na njeno lepoto, milino, nedol\xc5\xbenost, zato jim je to materino zavra\xc4\x8danje U\xc4\x8dke prav pri\xc5\xa1lo. To so lahko s pridoma izkori\xc5\xa1\xc4\x8dale, kar je razvidno, ko so ji ukradle ko\xc5\xa1aro polno jagod in jo odnesle materi. Trdile so, da so nabirale samo one, U\xc4\x8dka pa je lenarila. Bilo je ravno obratno, a mati je verjela njim. \xc4\x8ceprav je bila U\xc4\x8dka krhka in drobcena, se skozi pravljico razvije v mo\xc4\x8dno osebo, ki prenese marsikaj. To vidimo, ko se materi kljub njenim klofutam glede jagod, ho\xc4\x8de pribli\xc5\xbeati vedno znova, \xc4\x8deprav se zaveda, da je ne mara, a kar vstraja. Ho\xc4\x8de si pridobiti njeno naklonjenost in ne odneha. Tudi tukaj sestre dose\xc5\xbeejo ravno obratno: pahnejo jo v reko._NEWLINE__NEWLINE_U\xc4\x8dko imata rada le pestunja in o\xc4\x8de kralj. Pestunja ji to izkazuje, ko jo z vso mo\xc4\x8djo brani pred sestrami, o\xc4\x8de pa, ko jo brani pred celotno dru\xc5\xbeino. Pripovedka je zame dokaj kruta in nasilna, zaradi klofutanja, potiskanja... Lahko bi rekli celo, da gre za fizi\xc4\x8dno zlorabo.Polno je neke histerije, \xc5\xbeiv\xc4\x8dnosti: besno stiskanje ustnic(kraljica), \xc5\xa1krtanje z zobmi(sestre), cviljenje(sestre), krizenje ustnice do krvi(kraljica)..._NEWLINE__NEWLINE_Zmaga dobrota in tudi konec je sre\xc4\x8den, \xc4\x8deprav skozi zgodbo ne ka\xc5\xbee na to. U\xc4\x8dka odide z gradu s princem pod roko in se z njim tudi poro\xc4\x8di. Pripovedka je dobila naslov po vzklikih dvornega nor\xc4\x8dka, ki se glasijo: "Ta zadnja je ta prva, ta prva je ta zadnja!"\n_START_SECTION_\n\xc4\x8cas in kraj dogajanja\n_START_PARAGRAPH_\n\xc4\x8cas je neposredno dolo\xc4\x8den, saj pripovedka traja ve\xc4\x8d let. Za\xc4\x8dne se malo pred U\xc4\x8dkinim rojstvom in kon\xc4\x8da z njenim sedemnajstim letom. Kraj dogajanja je posredno dolo\xc4\x8den. Izvemo, da se dogaja v istrski de\xc5\xbeeli in sicer na gradu: v grajski kapeli, na grajskem dvori\xc5\xa1\xc4\x8du in zunaj gradu v gozdu in ob reki.\n_START_SECTION_\nKnji\xc5\xbeevne osebe\n_START_PARAGRAPH_\nGlavna oseba: U\xc4\x8dka, ki je "milo, nedol\xc5\xbeno dekle," \xc4\x8dudovitih o\xc4\x8di, po\xc5\xa1tena, rada ima svojo dru\xc5\xbeino, \xc4\x8deprav ji te ljubezni, razen o\xc4\x8de, nih\xc4\x8de v dru\xc5\xbeini ne vra\xc4\x8da, zanjo je skrbela in jo \xc5\xa1\xc4\x8ditila pestunja, progla\xc5\xa1ena za norico, poro\xc4\x8dila se je s princem iz daljne de\xc5\xbeele kljub zaroti matere in sester_NEWLINE_Stranske osebe:_NEWLINE_U\xc4\x8dkine sestre: hudobne, spletkarske, nevo\xc5\xa1\xc4\x8dljive, ki rade nagajajo ob vsaki mo\xc5\xbeni priliki, \xc5\xa1e posebej najmlaj\xc5\xa1i sestri U\xc4\x8dki, rade imajo svojo mati_NEWLINE_Mati: kraljica, ima pet h\xc4\x8dera, krivi\xc4\x8dna do najmlaj\xc5\xa1e U\xc4\x8dke, saj bolj verjame ostalim \xc5\xa1tirim h\xc4\x8deram_NEWLINE_O\xc4\x8de: kralj, dober mo\xc5\xbe, pravi\xc4\x8den, v pravljici malo omenjen'